
         Nr.23/72/2005

BIROUL PERMANENT 

AL 

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru acceptarea Deciziei nr. 1 a Comitetului Mixt Român – Statul Israel din 21 februarie 2005 de amendare a Protocolului 3 privind definirea noţiunii de produse originare şi metode de cooperare administrativă, din Acordul de Comerţ Liber dintre România şi Statul Israel, transmis cu adresa nr. P.L.-x 198din 23 mai 2005, înregistrată la Comisia pentru industrii şi servicii sub nr. 23/72 din 23 mai 2005.



Proiectul de lege, potrivit art. 75 din Constituţia României, republicată, şi art. 86 alin. 2 pct. 1 din Regulamentul Camerei Deputaţilor, cu modificările şi completările ulterioare, este de competenţa decizională a Senatului.



În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

Dan Ioan Popescu

RAPORT 

asupra proiectului de Lege pentru acceptarea Deciziei nr. 1 a Comitetului Mixt Român – Statul Israel din 21 februarie 2005 de amendare a Protocolului 3 privind definirea noţiunii de produse originare şi 
metode de cooperare administrativă, din Acordul de 
Comerţ Liber dintre România şi Statul Israel



În conformitate cu prevederile art. 89 din Regulamentul Camerei Deputaţilor, Comisia pentru industrii şi servicii a fost sesizată, spre dezbatere în fond, cu proiectul de Lege pentru acceptarea Deciziei nr. 1 a Comitetului Mixt Român – Statul Israel din 21 februarie 2005 de amendare a Protocolului 3 privind definirea noţiunii de produse originare şi metode de cooperare administrativă, din Acordul de Comerţ Liber dintre România şi Statul Israel, transmis cu adresa nr. P.L.-x 198din 23 mai 2005, înregistrată la Comisia pentru industrii şi servicii sub nr. 23/72 din 23 mai 2005.



Cu avizul nr. 407/21.04.2005, Consiliul Legislativ a avizat favorabil acest proiect de lege.



Cu adresa nr. 24/30.05.2005 Comisia pentru buget finanţe şi bănci a avizat favorabil proiectul de lege.
Cu adresa nr. 198/25.05.2005 Comisia juridică, de disciplină şi imunităţi a avizat favorabil proiectul de lege.
Proiectul de lege are ca obiect de reglementare acceptarea Deciziei adoptată în Cadrul Comitetului Mixt româno-israelian din 21 februarie 2005, în vederea amendării Protocolului 3 privind definirea noţiunii de produse originare şi metodele de cooperare administrativă, din Acordul de Comerţ Liber dintre România şi Israel.

Decizia de amendare a protocolului nr. 3, ce face obiectul prezentei legi, include referiri specifice privind definirea noţiunii de produse originare şi metode de cooperare administrativă, în conformitate cu deciziile celei de-a treia conferinţe ministeriale Uniunea Europeană – ţările mediteraneene privind comerţul euro-mediteranean, desfăşurată la Palermo la 7 iulie 2003 şi care asigură extinderea sistemului cumulului pan-european de origine la ţările mediteraneene.

Includerea în Protocol de origine a cumulului pan-european-mediteranean reprezintă prima acţiune concretă în acest domeniu şi are ca efect dinamizarea schimburilor comerciale bilaterale româno-israeliene, precum şi facilitarea atragerii de investiţii israeliene pe piaţa românească.


Potrivit prevederilor art. 60 din Regulamentul Camerei Deputaţilor, membrii Comisiei pentru industrii şi servicii au examinat proiectul de lege în şedinţa din 01 iunie 2005.



La dezbaterea proiectului de lege a participat, în conformitate cu prevederile art. 51 şi 52 din Regulamentul Camerei Deputaţilor, din partea Ministerului Economiei şi Comerţului, domnul Radu Vasile – director general.

La lucrările comisiei au participat 22 de deputaţi din totalul de 23 membri ai comisiei.



După examinarea proiectului de lege, membrii comisiei au hotărât cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege pentru acceptarea Deciziei nr. 1 a Comitetului Mixt Român – Statul Israel din 21 februarie 2005 de amendare a Protocolului 3 privind definirea noţiunii de produse originare şi metode de cooperare administrativă, din Acordul de Comerţ Liber dintre România şi Statul Israel, în forma prezentată de Guvern.



Potrivit prevederilor art. 75 alin. (1) din Constituţia României, republicată, şi art. 86 alin. 2 pct. 1 din Regulamentul Camerei Deputaţilor, Camera Deputaţilor este prima Cameră sesizată, competenţa decizională în cazul acestui proiect de lege aparţinând Senatului.

În raport de obiectul şi conţinutul său, proiectul de lege face parte din categoria legilor ordinare.

                     PREŞEDINTE,                                        SECRETAR,

                  Dan Ioan Popescu                                     Aurelia Vasile

Consilier, Viorela Gondoş

Consilier, Silvia Vlăsceanu
Expert, Isabela Robe

